1847

Die jaar 1847 was 'n gewone jaar wat volgens die Gregoriaanse kalender op 'n Vrydag begin het. Dit was die 47ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.

Gebeure 
 19 April – Pous Pius IX stel die Consulta di Stato aan.
 10 Junie – Die Chicago Tribune begin publikasie.
 26 Julie – Liberië word die eerste onafhanklike republiek in Afrika.
 2 Oktober – Pous Pius IX stel munisipale bestuur van Rome in.
 James Prescott Joule formuleer die wet oor die behoud van energie (in die vorm van warmte asook meganiese energie).
 Amptelike stigting van die dorpie Whittlesea in die Oos-Kaap.
 Prof. Ulrich Gerard Lauts skryf die De Kaapsche Landverhuizers.
 Die Groot Ierse Hongersnood is op sy ergste.

Geboortes 
 11 Februarie – Thomas Edison, Amerikaanse uitvinder († 1931).
 3 Maart – Alexander Graham Bell, Skotse wetenskaplike en uitvinder († 1922).
 8 Maart – Ds. Johannes Rudolph Albertyn, gevierde kanselredenaar in die Nederduitse Gereformeerde Kerk († 1920).
 22 Maart – Georges de Villebois-Mareuil, Franse militêre leier en vegter in Tweede Vryheidsoorlog († 1900) 
 10 April – Joseph Pulitzer, Hongaars-Amerikaanse verslaggewer, koerantuitgewer, advokaat en filantroop († 1911).
 5 Mei – Alois Hugo Nellmapius, Suid-Afrikaanse sakeman, nyweraar en baanbrekerbewaringskundige († 1893).
 5 September – Jesse James, Amerikaanse bankrower († 1882).
 10 Oktober – Stephanus Jacobus du Toit, Afrikaanse stryder en stigter van die GRA († 1911).
 22 Oktober – Koos de la Rey, Boeregeneraal gedurende die Tweede Vryheidsoorlog († 1914).
 8 November – Bram Stoker, Ierse skrywer († 1912).
 26 November – Prinses Dagmar van Denemarke, Deense prinses en later keiserin Maria Fjodorowna van Rusland († 1928)

Sterftes 
 19 Maart – Karel Lodewijk Ledeganck, Vlaamse skrywer (* 1805).
 12 Augustus – Michiel van Breda, die eerste burgemeester van Kaapstad (* 1775).
 4 November – Felix Mendelssohn, Duitse komponis, pianis en dirigent (* 1809).

19de eeu
1847